REPUBLIKA HRVATSKA
ZAGREBAČKA ŽUPANIJA
OPĆINA BISTRA
Općinski načelnik

KLASA: 022-01/21-01/77
URBROJ: 238/02-03-21-01
Bistra, 31.12.2021.g.

Na temelju članka 48. Zakona o lokalnoj i područnoj ( regionalnoj ) samoupravi ( Narodne novine br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20 ) i članka   46. Statuta Općine Bistra ( Službeni glasnik Općine Bistra br. 2/21 ) općinski načelnik Općine Bistra donosi



PRAVILNIK
[bookmark: _Hlk120776070]o korištenju službenih mobilnih telefona, informatičke opreme i 
sredstava reprezentacije



 
I. OPĆE ODREDBE
 
Članak 1.
 
Pravilnikom o korištenju službenih mobilnih telefona, informatičke opreme i sredstava reprezentacije ( u daljnjem tekstu: Pravilnik ) uređuje se korištenje službenih mobilnih telefona i informatičke opreme, te sredstava reprezentacije za službene potrebe Općine Bistra.

 
 II. SLUŽBENI MOBILNI TELEFONI
 
Članak 2.
 
Pravo korištenja službenih mobilnih telefona imaju općinski dužnosnici, te službenici i namještenici Jedinstvenog upravnog odjela Općine Bistra ( u daljnjem tekstu: Korisnici ).
 
Članak 3.
 
Korisnicima službenih mobilnih telefona priznaju se troškovi korištenja službenih mobilnih telefona do iznosa pretplate s porezom na dodanu vrijednost, odnosno do ugovorene tarife kod davatelja telekomunikacijskih usluga.

Razliku troškova korištenja službenih mobilnih telefona iznad iznosa iz stavka 1. ovog članka podmiruje korisnik.

U iznimnim i opravdanim slučajevima, načelnik može službenicima i namještenicima priznati razliku troškova službenoga mobilnog telefona iznad iznosa iz stavka 1. ovog članka, ako je to nastalo radi obavljanja službe.


 
Članak 4.
 
Korisnici službenih mobilnih telefona obvezni su odgovarati na pozive za vrijeme i izvan radnog vremena.
 
Članak 5.
 
Zamjenu službenog mobilnog telefona odobrava pročelnik Jedinstvenog upravnog odjela Općine Bistra. 
U roku od 15 ( petnaest ) dana od dana prestanka obnašanja dužnosti, odnosno radnog odnosa u Općini Bistra, odnosno danom gubitka prava na korištenje službenoga mobilnog telefona, odnosno informatičke opreme, korisnik je dužan predati mobilni uređaj s pripadajućom opremom pročelniku Jedinstvenog upravnog odjela Općine Bistra. 
 
III. SLUŽBENA INFORMATIČKA OPREMA
 
Članak 6.
 
Pravo na korištenje službene informatičke opreme ( računala, prijenosna računala, tableti, pisači  i druga informatička oprema ) imaju dužnosnici i službenici, te vijećnici Općinskog vijeća Općine Bistra za njihov rad i potrebe pripremanja i sudjelovanja na sjednicama, odborima i povjerenstvima Općine Bistra.

Evidenciju preuzimanja i povrata informatičke opreme vode službenici u Odsjeku za računovodstvo i financije.
 
IV. REPREZENTACIJA

Članak 7.

Trošenje sredstva za reprezentaciju odobrava općinski načelnik.
Račun za konzumaciju jela i pića, te druge troškove reprezentacije treba sadržavati potpis ovlaštene osobe i podatke o korisniku.
Računi za konzumaciju jela i pića ili druge troškove reprezentacije, kao i računi za noćenje na službenom putu, cestarina i gorivo, mogu se plaćati gotovinom ili službenom karticom.

Pravo korištenja službene kartice imaju dužnosnici Općine Bistra i službenici kojima općinski načelnik odobri korištenje službene kartice.


V. ZAVRŠNE ODREDBE
 
Članak 8.
 
Ovaj Pravilnik stupa na snagu danom donošenja, a objavit će se na službenoj internetskoj stranici Općine Bistra.

